PARTIOHENKINEN MESSU

- toiminnallisia ajatuksia messun toteutukseen partioteemalla

MATERIAALIN TARKOITUS

Tämän materiaalin tarkoitus on tuoda esiin erilaisia keinoja esim. partiomessun järjestämiseen paikallisessa seurakunnassa. Seurakuntien tavat ja perinteet myös lippukunnissa poikkeavat toisistaan kovasti, mutta tästä voit poimia teille sopivat ideat ja ehdottaa niitä seurakunnassasi.

Materiaalissa suluissa on toimittajaksi merkitty (pappi) vain niissä kohdissa kuin se on ”pakollista”. Kaikesta muusta voidaan sopia ja tapauskohtaisesti myös näistä kohdista.

Yhdessä toteutettu messu tarvitsee innostuneita tekijöitä ja aikaa valmistautua puolin jos toisinkin. Mutta vaivannäkö ja panostaminen kannattaa. Yhteinen, onnistunut juhlahetki kantaa pitkälle ja voi lujittaa yhteistyötänne lippukunnan ja seurakunnan välillä entisestään.

Ota rohkeasti yhteyttä seurakuntasi seppoon tai muuhun työntekijään ja lähtekää tekemään yhdessä elävää partiomessua partiolaisten ja myös muiden messuun kokoontuvien seurakuntalaisten iloksi ja siunaukseksi.

Jos lippukunnastanne löytyy musiikin harrastajia, pääsevät he varmasti kanttorin kanssa yhdessä sopien käyttämään lahjojaan messussa. Virsiä / lauluja voidaan säestää erilaisin soittimin ja johdattaa erilaisten esilauluryhmien avulla.

Kirkkotilaa ja sitä ympäröivää piha-aluetta voidaan koristella teemanmukaisesti mm. viiri-nauhoin, myrskylyhdyin tai muulla partiokalustolla.

Messun jälkeen kirkkokahveilla voidaan myös tehdä yhteistyötä. Nokipannukahvit kirkon pihamaalla tai partiolaisten leipomat pullat ja kakut maistuvat varmasti messukävijöille. Kirkkokahveilla voi myös esitellä paikallista partiotoimintaa ja kutsua vapaaehtoisia ja lapsia mukaan toimintaan.

I JOHDANTO

Ovella partiolaisia toivottamassa tervetulleeksi messuun ja jakamassa virsikirjoja tai muita tykötarpeita.

Kulkueessa saapuvat kaikki messun tekijät. Kulkueen kulkiessa voidaan laulaa.

Alkuvirsi / -laulu

* idea 1: virsiä säestetään erilaisin soittimin partiolaisten osaamista hyödyntäen. Rytmisoittimina voidaan käyttää myös partiolaisille tuttua kalustoa ja tarvikkeita (esim. Rytmikapulat = nuotiohalot, cajon= kamina, triangeli=metalliset telttakiilat)
* idea 2: lippukunnasta voi olla esilauluryhmä, joka harjoittelee laulut etukäteen esim. kanttorin kanssa

Alkusiunaus (pappi)

Aamen 3x

Vuorotervehdys (pappi)

Johdantosanat messuun

Synnintunnustus

* idea 1: Edessä on pappi ja kaksi partiolaista kivien kanssa polvistuneina alttarille. He tunnustavat syntinsä esim. näin sanoin:
* ”Taivaan Isä, anteeksi, etten osaa aina ottaa toisia huomioon. Sanon pahasti, enkä ota kaikkia mukaan leikkiin. (esim. sudenpentu)”
* ”Pyydän anteeksi pahoja tekoja, ajatuksia ja tekemättä jättämisiä. Anteeksi, että olen lyönyt, valehdellut ja jättänyt auttamatta, kun apuani tarvittiin. (esim. tarpoja tai samoaja)”
* Pappi voi johdattaa vielä yhteiseen synnintunnustukseen koko seurakunnan esim. synnintunnustuksen 704 sanoin tai laulamalla teemaan sopiva virsi tai laulu.
* Synnin tunnustuksen merkiksi alttarille voidaan jättää esimerkiksi kivi.
* idea 2: Kirkon etuosaan on tuotu iso korillinen kiviä tai jokainen on voinut saada oman kiven kirkkoon tulleessaan. Johdannon jälkeen jokainen voi tuoda oman kivensä katumuksen merkkinä teemanmukaisen virren/laulun aikana alttarille.
* idea 3: Alttarin eteen on levitetty musta kangas. Pappi parin avustavan partiolaisen kanssa lukee paperista synnintunnustuksia. Lukemisen jälkeen paperi rypistetään selkeästi ja heitetään mustalle kankaalle. Synninpäästössä kangas keritään kasaan syntien anteeksiantamisen merkiksi.
* Idea 4: Alttarin edessä on pesuvati, jossa on vettä. Vatiin on valmiiksi laitettu puhdas valkoinen paita. Pappi tai häntä avustavat partiolaiset tuovat paikalle samanlaisen selvästi likaantuneen paidan. Kerrotaan kuinka retkillä ja leireillä monesti vaatteet likaantuvat ja ne täytyy reissun jälkeen pestä. Paitaa pestään

vadissa. Pesun jälkeen valmiiksi puhdas paita puristellaan ja nostetaan vadista kuvaamaan synninpäästöä.

Synninpäästö

Herra armahda

\*Kunnia ja kiitosvirsi

 idea 1: esilaulajaksi partiolainen / ryhmä

Päivän rukous (rukouksen lukijat partiolaisista ja teema myös heidät huomioiden)

II SANA

Ensimmäinen lukukappale

* idea 1: Vastausmusiikkina partiolaisten lauluesitys

Toinen lukukappale

Päivän virsi / laulu

\*Evankeliumi (lukijana partiolainen)

* idea 1: teksti voidaan lukemisen lisäksi näytellä
* idea 2: tekstin tueksi voi olla rakennettu kuvashow
* idea 3: teksti luetaan isosta evankeliumikirjasta alttarin edestä niin, että partiolaiset avustavat esim. kynttilöiden kanssa

Saarna (pappi)

* idea 1: pappi haastattelee saarnassa satunnaisia seurakuntalaisia
* idea 2: saarna toteutetaan paneelikeskusteluna ennakkoon valittujen keskustelijoiden avulla
* idea 3: saarna toteutetaan draaman keinoin osallistaen koko seurakuntaa
* idea 4: saarnan sanan tueksi on kuvia tai muita havainnollistavia asioita ja viesti tavoittaa ja koskettaa myös lapset ja nuoret

\*Uskontunnustus

* idea 1: käytetään tukiviittomia ja edessä ryhmää, joka näyttää viittomat

Esirukous (lukijoina partiolaisia)

* idea 1: retkellä tai kirkkoa edeltävässä partiokerrassa on kerätty aiheita ylös, joista esirukous on koostettu
* idea 2: esirukousta voi elävöittää kuvashowlla
* idea 3: esirukouksen osana kuullaan seurakunnalta spontaanisti nousevat pyynnöt ja kiitokset

III EHTOOLLINEN

Uhrivirsi (kolehdin kerääjinä partiolaiset)

* idea 1: Kolehdin kohteena voi olla partiolaisia erityisesti koskettava kohde

Ehtoollisrukous (pappi)

Vuorolaulu

Prefaatio

\*Pyhä

Rukous ja asetussanat (pappi)

Isä meidän -rukous (johdattamaan partiolainen)

Herran rauha (pappi)

\* Jumalan karitsa

Ehtoollisen vietto

* idea 1: partiolaiset voivat avustaa ehtoollisen jaossa
* idea 2: ehtoollisen aikana esilaulajat laulavat partiomessun lauluja
* idea 3: ehtoollisen aikana lauletaan kanttorin johdolla partiomessun lauluja
* idea 4: partiolaiset tulevat ensimmäisenä ehtoolliselle ja lapset siunataan alttarilla näkyvästi

Ehtoollisen päätössanat (pappi)

Kiitosrukous (pappi)

IV PÄÄTÖS

\*Ylistysvirsi

\* Herran siunaus

* idea 1: voidaan myös laulaa esim. afrikkalaisen gospelmessun sävelin

Loppumusiikki

* idea 1: kulkue, jossa partiolaiset mukana järjestäytyy

Lähettäminen

Kulkue

* idea 1: kulkueessa voidaan laulaa, tanssia tms.